**Upravni odjel za poljoprivredu**

KLASA:323-02/16-01/18

URBROJ:2198/1-14/1-16-5

Zadar, 24. listopada 2016. godine

Na temelju članka 5. Odluke o potporama za razvoj i unapređenje lovstva za 2016. godinu, Upravni odjel za poljoprivredu Zadarske županije raspisuje

  **JAVNI POZIV**

 **za podnošenje zahtjeva za dodjelu sredstava potpora**

 **iz područja lovstva za 2016. godinu**

1. **Predmet natječaja**

 Potpora 1): za umjetni uzgoj sitne pernate divljači - fazana, trčke te uzgoj zeca običnog;

 Potpora 2): za unos sitne divljači u lovišta (pernata divljač i zec);

 Potpora 3): za izgradnju i adaptaciju lovnogospodarskih i lovnotehničkih objekata i izvođenje

 infrastrukturnih radova u lovištu (sanacija postojećih šumskih i poljskih putova)

 Potpora 4): za projekte kojima se sprječavaju štete na divljači i od divljači;

 Potpora5): za lovnu kinologiju, lovno streljaštvo, natjecanja lovačkih pasa te osposobljavanje

 lovačkih pasa za rad u lovu;

 Potpora 6): za pripremu projektne dokumentacije za izgradnju ili legalizaciju lovačkih kuća

 (domova) u svrhu razvoja lovnog turizma te pripremu prijavne dokumentacije za

 EU fondove

 Potpora 7): za osiguranje lovišta;

 Potpora 8): za promidžbu lovstva i lovnog turizma ( izrada kataloga, monografija, mrežnih

 stranica te sudjelovanje na izložbama i sajmovima

 Potpora 9): za nabavu dugotrajne imovine i opreme potrebne za rad lovačkih društva

1. **Sudionici natječaja**

Korisnici potpora mogu biti lovozakupnici koji su zaključili ugovor s Zadarskom županijom o zakupu zajedničkog lovišta te koji imaju ispunjene obveze iz Ugovora o zakupu zajedničkog lovišta i nemaju dugovanja s osnova lovozakupnina. Potpore se mogu dodijeliti i drugim korisnicima: udruge, savezi, zadruge, i pravne osobe koji su nositelji inicijativa na području lovstva i proizvoda u funkciji razvoja i unapređenje lovstva na području Zadarske županije.

1. **Financiranje**

Sufinancirati se mogu troškovi nastali za provođenje projekata odnosno mjera plaćeni od dana 01. studenog 2015. godine do dana 01. studenog 2016. godine. Sredstva se isplaćuju namjenski na žiro račun Tražitelja, nakon što je tražitelj dostavio dokaz o financiranju cjelokupnih troškova, najkasnije do 31. prosinca 2016. godine.

Porez na dodanu vrijednost nije predmet sufinanciranja.

1. **Rok** za podnošenje zahtjeva je 15 dana od dana objave Javnog poziva u dnevnom tisku i na mrežnim stranicama Zadarske županije.
2. Uz prijavni obrazac za odgovarajuću mjeru obavezno je priložiti i sljedeće dokumente:

Obavezna dokumentacija za fizičke i pravne osobe

* Ispunjen prijavni obrazac ZŽ-L-2016.
* Potvrda nadležne porezne uprave o nepostojanju duga
* Potvrda županije o nepostojanju duga
* Račun za usluge /proizvode /robu koji su predmet sufinanciranja
* Dokaz o plaćanju cjelokupnih troškova
* Troškovnik (primjerak na web stranici Zadarske županije)
* Izjava o korištenju potpora male vrijednosti(primjerak na web stranici Zadarske županije, navesti koje su potpore male vrijednosti korištene ako su korištene te u kojem iznosu)

 **Udruge**

* Izvadak iz registra udruga RH
* Izvadak iz registra neprofitnih organizacija
* Preslika važećeg statuta udruge
* Preslika financijskog izvješća o poslovanju za 2015. godinu ovjeren od FINA
* Knjigu prihoda i rashoda primjenom jednostavnog knjigovodstva (vrijednost imovine i godišnji prihod manji od 100.000,00

 **Savez**

* Izvadak iz sudskog registra
* Preslika važećeg statuta
1. Zahtjev za sufinanciranjem podnosi se isključivo na Obrascu: ZŽ-L-2016 koji se može dobiti u Upravnom odjelu za poljoprivredu Zadarske županije ili na mrežnim stranicama: [www.zadarska-zupanija.hr](http://www.zadarska-zupanija.hr).

Zahtjev i svu potrebnu dokumentaciju treba dostaviti u zatvorenoj omotnici, s naznakom „NE OTVARAJ- ZA NATJEČAJ IZ PODRUČJA LOVSTVA ZADARSKE ŽUPANIJE te se podnosi na sljedeću adresu:

 **Upravni odjel za poljoprivredu Zadarske županije**

 **Božidara Petranovića 8**

 **23 000 Zadar**

1. Zahtjevi koji nemaju potpunu dokumentaciju, i nisu u skladu s uvjetima Odluke neće se razmatrati.